MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 280
           Consiliul Local al Municipiului Craiova întrunit în şedinţa ordinară din data de 28.05.2009;

Având în vedere raportul nr.61117/2009 întocmit de Direcţia Servicii Publice prin care se propune modificarea contractului nr.42515/2002 de delegare a serviciului de iluminat public, aprobat prin Hotărârea Consiliului Local al Municipiului Craiova nr.235/2002 şi rapoartele comisiilor de specialitate ale Consiliului Local al Municipiului Craiova nr. 185, 188, 189, 191, 192/2009; 


Potrivit prevederilor Legii nr.230/2006 a serviciului de iluminat public;
În temeiul art. 36, alin.2 lit. d coroborat cu alin.6, lit. a, pct.14, art.45, alin.2  lit.e  şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:
Art.1.Se aprobă modificarea contractului nr.42515/2002 de delegare a serviciului de iluminat public, aprobat prin Hotărârea Consiliului Local al Municipiului Craiova nr.235/2002, prin suplimentarea valorii totale cu suma de 692.122 Euro, fără T.V.A., corespunzătoare extinderii sistemului de iluminat public din zonele cuprinse în anexa care face parte integrantă din prezenta hotărâre.

Art.2.Se împuterniceşte Primarul Municipiului Craiova să semneze actul adiţional de modificare a contractului nr.42515/2002 de delegare a serviciului de iluminat public.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Direcţia Economico-Financiară vor aduce la îndeplinire prevederile prezentei hotărâri.

